27.12.2021
Аԥсны Аҳәынҭқарра Ахада Аслан Бжьаниеи Хазреҭ Совмени ҭелла реицәажәара ашьҭахь иӡбан ихатә ԥарақәа рыҟнытә Аԥсны 50 млн мааҭ аҭара.
Аҳәынҭқарра Ахада иҭабуп ҳәа ахиҳәааит Хазреҭ Совмен иҟаиҵо адгылареи ацхыраареи рзы.
́́
«Аԥсны жәлар рзы Шәара иҟашәҵо ахә ашьара уадаҩуп. Даара иҭабуп ҳәа шәаҳҳәоит» - иҳәеит Ахада.
Бжьаниеи Совмени коронавирустә ҿкы Covid-19 алаҵәара инамаданы иҟоу аҭагылазаашьеи иара убас егьырҭ азҵаарқәа жәпаки ирылацәажәеит.
Ишәгәалаҳаршәоит, Хазреҭ Совмен хынтәуп ареспублика ацхыраара аиҭоижьҭеи. Иахьа уи иҟаиҵаз ацхыраара иартәоит 150 млн мааҭ.
Аслан Бжьаниеи Хазреҭ Совмени иааиуа Ашықәс ҿыц азы адныҳәаларақәа еимырдеит.